**Muhoslaiselle yrittäjälle tiedoksi 1.4.2020**

**Muhoksen kunnan toimenpiteet yritystoiminnan tukemiseksi coronavirus epidemian aikana**

**Hankinnat**

* Muhoksen kunnan yksiköt aikaistavat tälle vuodelle suunniteltuja, välttämättömiksi katsomiaan hankintoja.
* Muhoksen kunnan hankinnat pyritään mahdollisuuksien mukaan kohdistamaan paikallisiin yrityksiin hankintalaki ja kilpailulainsäädäntö huomioiden.
* Muhoksen kunta pyrkii maksamaan paikallisista yrityksistä tulleet laskut nopeutetulla aikataululla.
* Pienhankintoja pyritään suuntaamaan sellaisille paikallisille toimijoille, joiden osalta tilanne on koronaviruksen vuoksi haastavinta.
* Tekniset palvelut pyrkivät käyttämään henkilöstövaje tilanteissa paikallisia alihankkijoita mahdollisuuksien mukaan.

**Tukitoimet Muhoksen kunnan omistamien toimitilojen vuokralaisille**

* Muhoksen kunta myöntää hakemuksen perusteella tapauskohtaisesti 33 % - 66 % vuokrahuojennuksen omistamiensa kiinteistöjen osalta sellaisille pienyrittäjille, jotka joutuvat supistamaan toimintaansa, keskeyttämään toimintansa tai kokonaan sulkemaan toimitilansa. Vuokrahuojennuksen kesto riippuu koronakriisin pituudesta, ja se sovitellaan erikseen yrityskohtaisesti.

**Muhoksen elinkeinopalvelut**

* Muhoksen kunnan elinkeinopalvelujen henkilöstö on käytettävissä yritysten tukena rahoitus- ja ongelmatilanne ratkaisujen löytämisessä. Oulun Seudun Uusyrityskeskus osaltaan tukee ja auttaa olemassa olevia yrittäjiä. Humanpoliksen henkilöstö on myös käytettävissä yritysten tueksi.
* Muhoksen kunta aktiivisesti eri toimijoiden kanssa avustaa yrityksiä TEM:n ja ELY-keskuksen rahoitusten hakemisessa.
* **Huom! Yksinyrittäjän toimintatuki ja yrittäjän työttömyysturva on vielä vaiheessa. Yksinyrittäjän toimintatuesta on valtion osalta päätös, mutta ei vielä ohjeistusta. Työttömyysturvasta ei ole vielä poliittista päätöstä olemassa (päiväys 1.4.2020)** [**https://tem.fi/artikkeli/-/asset\_publisher/yksinyrittajille-2000-euron-toimintatuki-koronavirustilanteessa-haku-avautuu-mahdollisimman-pian**](https://tem.fi/artikkeli/-/asset_publisher/yksinyrittajille-2000-euron-toimintatuki-koronavirustilanteessa-haku-avautuu-mahdollisimman-pian)

**Alla on linkki ELY- keskuksen kautta haettava yritysten kehittämisavustus** [**https://kehaemail.sst.fi/messages/view/5015/1050/cac1fabb3c2fa003a2c689ae3107ca59**](https://kehaemail.sst.fi/messages/view/5015/1050/cac1fabb3c2fa003a2c689ae3107ca59)

**Vetoomukset**

* Muhoksen kunta vetoaa paikallisiin yrityksiin, että ne toteuttavat mahdollisuuksiensa mukaan kunnan edellä linjaamia toimenpiteitä myös omassa toiminnassaan. Muhoksen kunta vetoaa kuntalaisiin, että jokainen pyrkii ostoskäyttäytymisessään huomioimaan paikallisten yritysten palvelut ja tarjonnan. Elinkeinotiimi; Jukka Syvävirta, Asko Lampinen, Muhoksen yrittäjien puheenj. Saija Kangas, Oulun Seudun Uusyrityskeskuksen tj. Tuija Aitto- oja ja Humanpoliksen tj. Vesa Krökki